  Наталья Тетерина Глазкарысь ёроскуспо, Воткаысь ёрос но Сарапулысь кар эмъюртъёс ӝог эмъюрттэт сётонъя куинь выль автомобильёс басьтӥзы, ивортэ Удмуртиысь Тазалыкез утёнъя министерстволэн пресс-службаез. Машинаос Россиысь кивалтэтлэн резерв фондысьтыз коньдонэн басьтэмын. Отын тыостӥ омыр бергатӥсь аппарат, дефибриллятор, электрокардиограф, ингалятор, вирысь глюкозалэсь наплыксэ ӝог мертан но мукет кулэ луись тӥрлык вань. Эмъюртъёсысь валтӥсь эмчиослэн кылъёссыя, машинаосы пуктэм тӥрлыклы луыса ӧнерчиос висисез яке шимучыре сюремез интыязы ик эскерыны но солы нырысетӥ эмъюрттэт сётыны быгатозы. Со сяна, ӝог эмъюрттэт сётонъя вань автомобильёсы ГЛОНАСС тӥрлык пуктэмын, со бригадалы ӧтем интые тужгес вакчи сюресэтӥ вуыны но ӝог эмъюрттэтэз возьман дырез шӧдскымон вакчиятыны юрттэ Удмуртиысь Тазалыкез утёнъя министерстволэн пресс-службаезТодэ вайытом, кык ар куспын 166 выль машина басьтыса, Удмуртия ӝог эмъюрттэт сётонъя автопарксэ 70 процентлы выльдӥз. 2017-тӥ арын элькунэ 60 выль автомобильёс вуизы. Тегъёс: Сарапул Удмуртия Тазалык Глазкар эмъяськонниос Вотка ӝогэмъюрттэтсётон  